Yhteinen ehdotus NEUVOSTON ASETUS Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä 4 päivänä helmikuuta 2011 annetun neuvoston asetuksen (EU) N:o 101/2011 muuttamisesta /* JOIN/2012/031 final - 2012/0318 (NLE) */





PERUSTELUT (1) Neuvosto antoi 31 päivänä tammikuuta 2011 päätöksen 2011/72/YUTP Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä. (2) X-kuun X päivänä XXXX annetulla neuvoston päätöksellä 2012/.../YUTP muutetaan neuvoston päätöksen 2011/72/YUTP 1 artiklassa säädettyjä poikkeuksia laajentamalla niiden soveltamisalaa niin, että jäädytettyjen varojen tai taloudellisten resurssien vapauttaminen voidaan sallia, jos ne ovat tarpeen tuomioistuimen tai viranomaisen EU:ssa antaman päätöksen tai jäsenvaltiossa täytäntöönpanokelpoisen tuomioistuimen päätöksen täytäntöönpanoa varten. (3) Kyseisen päätöksen voimaan saattamista varten on tarpeen muuttaa Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä 4 päivänä helmikuuta 2011 annettua neuvoston asetusta (EU) N:o 101/2011. (4) Asetuksen (EU) N:o 101/2011 9 artiklassa säädetään tiedoista, joita henkilöiden, yhteisöjen ja elinten on toimitettava asetuksen noudattamisen helpottamiseksi. Asetuksen 9 artiklan 2 kohdan mukaisesti toimitettuja tai vastaanotettuja tietoja saa käyttää vain niihin tarkoituksiin, joita varten ne on toimitettu tai vastaanotettu. Tällä muutoksella selvennetään, että tämä ei estä jäsenvaltioita toimittamasta tällaisia tietoja Tunisialle ja muille jäsenvaltioille kansallisen lainsäädännön mukaisesti, jos näin voidaan edistää kavallettujen varojen takaisinperintää tietyissä olosuhteissa. (5) Unionin ulkoasioiden ja turvallisuuspolitiikan korkea edustaja ja Euroopan komissio ehdottavat, että asetusta (EU) N:o 101/2011 muutetaan edellä esitetyn mukaisesti. 2012/0318 (NLE) Yhteinen ehdotus NEUVOSTON ASETUS Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä 4 päivänä helmikuuta 2011 annetun neuvoston asetuksen (EU) N:o 101/2011 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä 31 päivänä tammikuuta 2011 annetun neuvoston päätöksen 2011/72/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä 4 päivänä helmikuuta 2011 annetulla neuvoston asetuksella (EU) N:o 101/2011[2] saatetaan voimaan neuvoston päätöksessä 2011/72/YUTP säädetyt toimenpiteet. (2) X-kuun X päivänä XXXX annetulla neuvoston päätöksellä 2012/.../YUTP muutetaan neuvoston päätöstä 2011/72/YUTP niin, että jäädytettyjen varojen tai taloudellisten resurssien vapauttaminen voidaan sallia, jos ne ovat tarpeen tuomioistuimen tai viranomaisen EU:ssa antaman päätöksen tai jäsenvaltiossa täytäntöönpanokelpoisen tuomioistuimen päätöksen täytäntöönpanoa varten. (3) Neuvoston asetuksen (EU) N:o 101/2011 9 artiklassa säädetään tiedoista, jotka henkilöiden, yhteisöjen ja elinten on toimitettava jäsenvaltioiden toimivaltaisille viranomaisille toimitettavaksi edelleen komissiolle tämän asetuksen noudattamisen edistämiseksi. Asetuksen 9 artiklan 2 kohdan mukaisesti toimitettuja tai vastaanotettuja tietoja saa käyttää vain niihin tarkoituksiin, joita varten ne on toimitettu tai vastaanotettu. Tämä ei estä jäsenvaltioita toimittamasta tällaisia tietoja Tunisialle ja muille jäsenvaltioille kansallisen lainsäädännön mukaisesti, jos se on tarpeen ja yksinomaan kavallettujen varojen takaisinperinnän edistämistä varten. (4) Sen vuoksi asetusta (EU) N:o 101/2011 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EU) N:o 101/2011 seuraavasti: (1) Korvataan 5 artikla seuraavasti: ”5 artikla 1. Poiketen siitä, mitä 2 artiklassa säädetään, liitteessä II luetelluilla verkkosivuilla mainitut jäsenvaltioiden toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen, jos seuraavat ehdot täyttyvät: a) kyseisiin varoihin tai taloudellisiin resursseihin kohdistuu välimiesoikeuden päätös, joka on annettu ennen sitä päivää, jona 2 artiklassa tarkoitettu luonnollinen tai oikeushenkilö, yhteisö tai elin on sisällytetty liitteessä I olevaan luetteloon, tai tuomioistuimen tai viranomaisen EU:ssa antama päätös tai kyseisessä jäsenvaltiossa täytäntöönpanokelpoinen tuomioistuimen päätös, joka on annettu ennen tuota päivää tai sen jälkeen; b) varoja tai taloudellisia resursseja käytetään yksinomaan kattamaan tällaisella päätöksellä turvatut tai tällaisella päätöksellä vahvistetut saatavat niiden lakien ja asetusten asettamissa rajoissa, jotka koskevat sellaisten henkilöiden oikeuksia, joilla on näitä saatavia; c) päätöstä ei ole annettu liitteessä I luetellun luonnollisen tai oikeushenkilön, yhteisön tai elimen eduksi; ja d) päätöksen tunnustaminen ei ole asianomaisen jäsenvaltion oikeusjärjestyksen perusteiden vastaista. 2. Toimivaltainen viranomainen ilmoittaa muiden jäsenvaltioiden toimivaltaisille viranomaisille ja komissiolle kaikista tämän artiklan nojalla annetuista luvista.” 2 artikla (2) Lisätään 9 artiklan 2 kohdan jälkeen 3 kohta seuraavasti: ”3. Edellä oleva 2 kohta ei estä jäsenvaltioita toimittamasta tällaisia tietoja kansallisen lainsäädäntönsä mukaisesti Tunisialle ja muille jäsenvaltioille, jos se on tarpeen ja yksinomaan kavallettujen varojen takaisinperinnän edistämistä varten.” 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 28, 2.2.2011, s. 62. [2] EUVL L 31, 5.2.2011, s. 1.